Diari Oficial de la Generalitat Valenciana


Sumari del DOGV 2855, del 24-10-1996 (1996/839651)

RESOLUCIÓ de 26 de juliol de 1996, del director general de Justícia de la Conselleria de Presidència, en què s'acorda inscriure al Registre de Fundacions de la Comunitat Valenciana la Fundació València Club de Futbol.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2855

Data del DOGV
:   24-10-1996

Secció del DOGV
:   ALTRES DISPOSICIONS

Número del document
:   1996/839651


Data del document
:   26-07-1996

Organisme emissor
:   Conselleria de Presidència

Tipus de document
:   Resolució

RESOLUCIó de 26 de juliol de 1996, del director general de Justícia de la Conselleria de Presidència, en què s'acorda inscriure al Registre de Fundacions de la Comunitat Valenciana la Fundació València Club de Futbol.   
Vist l'expedient incoat, en data 17 de juliol de 1996, pel Sr. Francisco-Vicente Espinosa Ferrando, com a secretari de la Fundació València Club de Futbol, basant-se en els següents   
Fets  
Primer  
Que per escriptura de data 17 d'abril de 1996, atorgada davant el notari de l'Il·lustre Col·legi de València, Sr. Rafael Gómez-Ferrer SapiÑa, amb el número de protocol 1986, compareixen, entre d'altres, el Sr. Juan Bautista Martín Queralt, i els srs., María Dolores Boluda Villalonga, José Carlos de Miguel Aynat, Antonio Luis Egea Vivó, Vicente Montesinos Vernetta, Manuel Broseta Dupré, Francisco Vicente Espinosa Ferrando, i Juan Manuel Valero de Palma Manglano, tots aquests en el seu nom i dret com a membres de la Comissió Promotora de la Fundació València Club de Futbol, de què després se'n dirà la constitució, i manifesten la seua voluntat de constituir en aquest acte la fundació denominada Fundació València Club de Futbol. A l'acte constitutiu compareixen igualment: el Sr. Eduardo Zaplana Hernàndez Soro, president de la Generalitat Valenciana, en representació d'aquesta; la Sra. Rita Barberà Noya, alcaldessa presidenta de l'Ajuntament de València, en la seua representació; el Sr. Jesús Castellano Diago, en representació de la Diputació de València; el Sr. Juan Manuel Gisbert Blanquer, vicerector de Relacions Institucionals, en representació de la Universitat Politècnica de València; el Sr. Francisco álvarez Molina, en representació de la Societat Rectora de la Bolsa de Valores de Valencia SA, com a director general d'aquesta; el Sr. Francisco Roig Alfonso, en representació del València Club de Futbol, SAD, com a president d'aquesta; el Sr. Rigoberto Lli Alonso, president de l'Agrupació de Penyes Valencianistes, en la seua representació i el Sr. ángel Asunción Rubio, com a president de la Federació de Societats Musicals de la Comunitat Valenciana, en la seua representació.  
Segon  
Segons l'article 5è dels estatuts, són fins de la Fundació:  
La conservació, difusió i promoció de la dimensió esportiva, cultural i social del València Club de Futbol, SAD, dins de la comunitat esportiva i cultural i de la societat en general, i l'aconseguiment de l'aproximació, integració i identificació entre el València Club de Futbol, SAD, i la seua afecció, i entre aquests i la societat valenciana en general. També, són fins fundacionals la preservació, el foment i la difusió de l'esport, primordialment, de l'esport base i amateur, de les arts i les lletres i de la cultura en general, i, especialment, de la cultura, identitat i institucions valencianes i de la llengua valenciana.  
Amb aquesta finalitat, la fundació podrà realitzar qualsevol classe d'activitats i establir tot tipus de premis, incentius, ajudes o beques, o participar en els instituïts per tercers, inclosos aquells que tinguen com a finalitat facilitar l'accés a la cultura i al món del treball i l'auxili en situacions de necessitat d'esportistes, i també de persones amb reconeguda trajectòria al servei de l'esport, de la cultura i de la societat en general.  
Tercer  
La concreció, en cada cas, dels fins i beneficiaris indicats, serà establerta pel Patronat, i actuarà amb subjecció als estatuts de la fundació i s'inspirarà sempre en els principis d'imparcialitat i no discriminació.  
Quart  
La dotació inicial de la Fundació, segons consta en l'apartat segon de la carta fundacional està constituïda per la xifra de tres milions set-centes quaranta mil vuitanta-vuit PTA (3.740.088 PTA) i s'aporta el 50% d'aquesta quantitat, que ascendeix a un milió vuit-centes setanta mil quaranta-quatre PTA (1.870.044 PTA) i la resta en el termini assenyalat per l'article 10.2 de la Llei de Fundacions vigent.  
Tot això acreditat pel balanç/inventari de 16 d'abril de 1996 i pels certificats de Caja Rural de Valencia, Bancaixa i CAM, incorporades a l'escriptura de constitució.   
Els aportants són els senyors fundadors, els qui amb aquesta finalitat van constituir la Comissió Promotora de la Fundació València Club de Futbol, mitjançant escriptura autoritzada pel notari de l'il·lustre Col·legi de València, Sr. Rafael Gómez Ferrer SapiÑa, en data 8 de març de 1996, amb el número 1306 de protocol. La resta de la dotació es comprometen a aportar-la els indicats senyors, responent de l'aportació mancomunadament i per parts iguals amb tots els seus béns presents i futurs, en el cas que no foren recaptats per la fundació diners o béns (especialment accions del València Club de Futbol, SAD) suficients per almenys completar la dotació no desemborsada en l'acte constitutiu.  
Cinquè  
D'acord amb allò previst en l'article 15 dels estatuts, el Patronat fundacional inicial l'integren les següents persones:   
- La Generalitat Valenciana, representada pel director general d'Esport.  
- La Diputació de València, representada pel Sr. diputat provincial, Sr. Jesús Castellano Diago.  
- L'Ajuntament de València, representat pel Sr. José Rafael García-Fuster i González-Alegre, tinent d'alcalde de l'esmentat Ajuntament.  
- La Borsa de València, representada pel president de la Sociedad Rectora de la Bolsa de Valores de Valencia, SA, Sr. ángel Torre González i suplent el director general de l'esmentada entitat, Sr. Francisco álvarez Molina.  
- La Universitat Politècnica de València, representada pel Sr. vicerector de Relacions Institucionals, Sr. Juan Manuel Gisbert Blanquer.  
- El València Club de Futbol, SAD, representat per la Sra. Beatriz Delgado Izquierdo, secretària del Consell d'Administració, i el Sr. Manuel Llorente Martín, gerent, de forma indistinta.  
- L'Agrupació de Penyes Valencianistes, representada pel Sr. Rigoberto Lli Alonso, president de la citada Agrupació.  
- La Federació de Societats Musicals de la Comunitat Valenciana, representada pel Sr. ángel Asunción Rubio, president de la citada entitat musical.  
- Sr. Juan Bautista Martín i Queralt.  
- Sra. María Dolores Boluda Villalonga.  
- Sr. José Carlos de Miguel Aynat.  
- Sr. Antonio Luis Egea Vivó.  
- Sr. Vicente Montesinos Vernetta.  
- Sr. Manuel Broseta Dupré  
- Sr. Francisco-Vicente Espinosa Ferrando.  
- Sr. Juan-Manuel Valero de Palma Manglano.  
- La Universitat de València (Estudi General), designada pel Patronat de la Fundació, d'acord amb l'article 15.1, lletra a), apartat 3r), representada pel Sr. Antonio Iradi Casal, director del Servei d'Educació Física i Esports, de la citada Universitat, (queda pendent l'acceptació del càrrec de patró amb les formalitats legals).  
El Patronat, a més, podrà completar-se amb els patrons següents:  
Uns altres patrons que, fins un màxim de deu, podran ser elegits, per la resta de patrons, per acord adoptat en la Junta del Patronat, i s'haurà de ponderar en la seua elecció, entre altres circumstàncies, el seu reconegut prestigi i honorabilitat, les seues significatives aportacions a la fundació i els rellevants serveis prestats per ells a aquesta.  
En cas de constituir-se l'Associació d'Exjugadors del València Club de Futbol, l'esmentada Associació.  
Sisè  
La resta de l'articulat estatuari regula totes les qüestions previstes legalment en matèria de fundacions.  
Fonaments jurídics  
Primer  
La Constitució recull, en el títol I, capítol II, secció II, article 34, el dret de fundació per a finalitats d'interès general.  
Segon  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de finalitats d'interès general, circumstàncies que concorren en aquest cas.  
Tercer  
Examinades les finalitats de la fundació i la dotació, aquestes es consideren d'interès general i la dotació inicialment suficient per a la inscripció, d'acord amb allò establert en l'article 11.b) del Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.  
Quart  
La carta fundacional, i els estatuts, continguts reuneixen els requisits bàsics dels articles 8 i 9 de la vigent Llei 30/94, de 24 de novembre, i també les prescripcions de la resta de l'articulat, per la qual cosa la fundació pot ser reconeguda, tenint en compte l'objectiu que pretén segons l'article 5 dels seus estatuts.  
Cinquè  
L'expedient ha estat tramitat a la Direcció General de Justícia, de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 44/96, de 25 de març del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i de la Conselleria de Presidència, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, de desplegament del Decret esmentat en primer lloc.  
Vists la Constitució, la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, el Decret 60/95, de 18 d'abril, del Govern Valencià i l'Ordre de 19 de gener de 1996 de la Conselleria d'Administració Pública per la qual s'estableix la data d'inici de les activitats del Registre i Protectorat únics de la Comunitat Valenciana i la resta de normativa de pertinent aplicació.  
Resolc:  
Primer  
Inscriure com a fundació la denominada Fundació València Club de Futbol al Registre de Fundacions de la Comunitat Valenciana, amb el número 257 (V) i domicili a València, carrer Moratín, número 11, primer pis, 5-A.  
Segon  
Aprovar els Estatuts pels quals ha de regir-se la Fundació, elevats a escriptura pública davant el notari de València, Sr. Rafael Gómez-Ferrer SapiÑa, en data 17 d'abril de 1996 i número 1986 de protocol.  
Tercer  
Aprovar el nomenament del primer Patronat segons consta en l'antecedent cinquè d'aquesta resolució. Els càrrecs de caràcter gratuït han estat acceptats en la forma legalment establerta.   
Notifiqueu aquesta Resolució, i s'adverteix que contra aquesta, que no posa fi a la via administrativa, es pot interposar recurs ordinari davant el mateix òrgan o davant el conseller de Presidència, en el termini d'un mes, comptador a partir de la data de la seua notificació, de conformitat amb el que disposen el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 26 de juliol de 1996.-ñ El director general de Justícia: Eloy Velasco NúÑez.